Rasch raser etter OL-vraking
I formiddag ble det klart at Thor Hushovd dropper OL, og at unge Vegard Stake Laengen får sykkelstjernens plass i London. - Jeg synes det er et inkompetent uttak når han ikke har gjort bedre research, sier Rasch til VG Nett. Det er landsslagssjef Steffen Kjærgaards beslutning han omtaler. - Jeg er veldig skuffet. Jeg hadde forventet å få plassen etter det jeg har gjort i Polen rundt. I går var den hardeste og tøffeste dagen til nå, og det var jeg som satt med klart lengst av oss, sier 38-åringen om konkurransen med Stake Laengen.Landslagssjefen omtaler uttaket som et «greit valg». - Stake Laengen har en skikkelig motor og er kjøresterk. Også er han en mann for fremtiden, sier Kjærgaard til VG Nett. - Samtidig er det vemodig å måtte si nei til en kapasitet som Rasch, fortsetter han, og legger til at han konfererte med toppidrettssjef Jarle Aambø før uttaket ble gjort. Rasch har imidlertid ikke hørt noe fra landslagssjef. - Ikke et ord. Det synes jeg er dårlig, sier han. I begrunnelsen for uttaket er resultater gjennom hele året lagt til grunn. - Steffen sier det er en helhetsvurdering, men jeg har vært kneskadet i vår. Da er det vanskelig å få kjørt inn resultater, men nå er det ikke våren lenger. Han bør heller se på hvem som er i best form, mener Rasch.Thor Hushovd har følgende kommentar til at han ser seg nødt til å droppe OL: - OL har vært et hovedmål for sesongen og med en løype som ville passet meg særdeles godt. Mitt fokus er at Norge skal ha et best mulig lag under landeveisrittet i London, og når kroppen ikke fungerer optimalt, må jeg dessverre avstå. Jeg ønsker gutta lykke til i OL.
Gabriel Rasch (36) er i harnisk etter å ha blitt forbigått som Thor Hushovds erstatter til OL om snaue to uker.